ขับดีจริงหรือ? รีวิว TOYOTA YARIS 5 ประตู รุ่นปรับโฉม 
Toyota Yaris รุ่นปรับโฉมลืมตาออกมาดูโลกพร้อมๆ กับยอดขายรถยนต์นั่งของ Toyota ที่หล่นลงมาอยู่อันดับที่ 2 เป็นการตามหลัง Honda นานถึง 3 ไตรมาสเนื่องจากไม่มีรถใหม่ออกวางตลาดมานานพอสมควร กระแสอีโคคาร์ที่เคยทำให้ Toyota ครองยอดขายอันดับที่หนึ่งเริ่มซาลงไป ค่ายสามห่วงจึงใช้กลยุทธ์เก่านั่นก็คือ การนำเอารถรุ่นที่เคยขายดีมาปรับโฉมปรุงแต่งเพิ่มความสดใหม่พร้อมกับการอัดอุปกรณ์ในระบบความปลอดภัยให้มีความน่าเชื่อถือมากยิ่งขึ้น Toyota Yaris รุ่นปรับปรุงประจำปี 2017 ถูกส่งออกมาขายด้วยรูปลักษณ์และการขับที่ดีขึ้น เป็นการปรับปรุงที่แสดงออกถึงความตั้งใจที่จะก้าวขึ้นไปยืนแป้นเบอร์หนึ่งยอดขายรถยนต์นั่งของประเทศไทยอีกครั้ง ส่วนจะทำสำเร็จหรือไม่คงต้องตามดูกันต่อไป ,ราคาใหม่เริ่มวันที่ 1 พฤศจิกายน 2560,Toyota Yaris 5 Door รุ่นปรับโฉม ปี 2560,Toyota Yaris 1.2 J Eco CVT 489,000 บาท,Toyota Yaris 1.2 J CVT 539,000 บาท,Toyota Yaris 1.2 E CVT 569,000 บาท,Toyota Yaris 1.2 G CVT 619,000 บาท คันรีวิว,สีตัวถัง,สีเขียวมะนาว Citrus Mica Metallic คันรีวิว,สีส้ม Orange Mica Metallic,สีแดง Red Mica Metallic,สีขาว Super White,สีเงิน Silver Metallic,สีเทา Grey Metallic,สีดำ Attitude Black Mica,Toyota Motor Thailand เปิดตัวรถยนต์ Yaris รุ่นปรับปรุงโฉมแบบ 5 ประตูหลังจากการเปิดตัว Yaris ATIV รถเล็ก 4 ประตู ในรูปแบบของรถยนต์ซับคอมแพคซีดาน พร้อมรูปลักษณ์ใหม่ทั้งคัน ความสดใหม่ของรูปลักษณ์โดยเฉพาะด้านหน้าที่คมคายมากยิ่งขึ้น Toyota Yaris 5 ประตู ยังมีระบบความปลอดภัยครบครันคล้ายกับ Toyota Yaris Ativ และมีอุปกรณ์ต่างๆ ทั้งภายในและภายนอกลดหลั่นกันตามรุ่นและราคา รุ่นสูงสุด หรือรุ่น G ราคา 6 แสนบาทก็มีอุปกรณ์มากหน่อย ส่วนรุ่นต่ำสุด J ECO แม้จะมีราคาถูกแค่ 4 แสนปลายๆ แต่อุปกรณ์ก็ลดหลั่นลงมาไม่ได้ครบครันจัดเต็มเท่ากับรุ่นที่มีราคาแพงกว่า ขึ้นอยู่กับเงินในกระเป๋าและความต้องการว่าจะไปรุ่นไหน ส่วนใหญ่รถเล็กราคาไม่แพงที่ขายในตลาดรถยนต์ของประเทศไทยนั้น รุ่นท็อปสุดก็จะมียอดขายดีที่สุดอยู่แล้ว,ภายนอกมีหน้าตาที่คล้ายกับ Toyota ที่ขายอยู่ในทวีปยุโรป ใบหน้าใหม่ดูสปอร์ตมากกว่าเดิมเห็นๆ มาพร้อมไฟหน้าโปรเจกเตอร์ กระจังหน้าพลาสติกสีดำ หนวดปลาดุกแบบเก่าที่เคยมีหายไปอย่างสิ้นเชิง ทำให้ส่วนหน้าดูดีขึ้นมาก ไฟหน้าแบบโปรเจกเตอร์ในรุ่นสูงสุดรหัส G จัดเต็มด้วยโคมไฟหน้าที่มีรายละเอียดอันคมเข้ม สปอยเลอร์หน้าสอดรับกับงานออกแบบไม่ว่าจะเป็นฝากระโปรง แก้มข้าง และกระจกมองข้างทำออกมาให้รู้ว่าตั้งใจมากๆ มิติตัวถังมีความยาว 4,145 มิลลิเมตร กว้าง 1,730 มิลลิเมตร สูง 1,500 มิลลิเมตร ระยะฐานล้อวัดจากดุมล้อหน้าไปดุมล้อหลัง 2,550 มิลลิเมตร ล้ออัลลอยลายใหม่ขอบ 15 นิ้ว ยาง 185/60 R15,ห้องโดยสาร ,ห้องโดยสารของ New Yaris Big Minor change เปลี่ยนคอนโซลใหม่ด้วยรูปแบบที่ดีขึ้นไม่ขัดตาเหมือนรุ่นที่ผ่านมา คอนโซลขึ้นรูปด้วยพลาสติก ตกแต่งเดินเส้นคาดกลางคอนโซลด้วยงานพลาสติกที่ทำเลียนแบบอัลลอย เบาะผ้าสีดำสลับลายสีฟ้า เย็บเดินตะเข็บด้วยด้ายสีฟ้าดูหรูหรากว่าเดิม พวงมาลัยสปอร์ตแบบสามก้านหุ้มหนัง ก้านพวงมาลัยติดตั้งสวิตช์ควบคุมเครื่องเสียง สวิตช์รับหรือวางสายโทรศัพท์บลูทูธ น่าเสียดายอยู่เหมือนกันที่ไม่มีรุ่นเบาะหุ้มหนังให้เลือก ยังนึกอยู่ว่า Toyota พลาดในจุดนี้ไปได้อย่างไร? ,ภายในของ Yaris 5 Door ยกมาทั้งยวงจากรถ Ativ รุ่นสี่ประตู ทำให้ห้องโดยสารของ Yaris ใหม่ มีความคล้ายคลึงหรือเหมือนกันกับรุ่นสี่ประตูเกือบจะทุกจุด ห้องโดยสารมีพื้นที่ความกว้างขวางมาให้พอสมควรกับขนาดของตัวถังไม่กว้างมากแต่ไม่อึดอัด พื้นที่เก็บสัมภาระและอุปกรณ์อำนวยความสะดวกให้มาครบๆ ฝาท้ายเปิดออกได้ด้วยมุมสูง หากพับเบาะหลังก็จะเพิ่มพื้นที่เก็บสัมภาระมากยิ่งขึ้น ยัดจักรยานเสือหมอบไซส์ 53 ได้อย่างสบายอุรา ส่วนระบบความปลอดภัยนั้นจัดเต็มสูบ ให้ถุงลมนิรภัยมาถึง 7 ตำแหน่ง,เครื่องยนต์กับเกียร์ของเดิม,เครื่องยนต์ 3NR-FE 1,200 ซีซี 4 สูบ DOHC 16 วาล์ว DUAL VVT-i กำลังสูงสุด 86 แรงม้า (63 กิโลวัตต์) ที่ 6,000 รอบต่อนาที ปริมาตรความจุกระบอกสูบ 1,197 ซีซี. ความกว้างกระบอกสูบ 72.5 มิลลิเมตร ช่วงชัก 72.5 มิลลิเมตร อัตราส่วนกำลังอัด 11.5 : 1 แรงบิดสูงสุด 108 นิวตัน-เมตร ที่ 4,000 รอบต่อนาที ระบบจ่ายน้ำมัน หัวฉีดอิเล็กทรอนิกส์ แบบ EFI ระบบส่งกำลังใช้เกียร์อัตโนมัติ Super CVT-i พร้อม Shift Lock ระบบบังคับเลี้ยวใช้พวงมาลัยไฟฟ้า EPS (Electric Power Steering) ระบบช่วงล่างด้านหน้าแมคเฟอร์สัน สตรัท สปริง โช้กอัพพร้อมเหล็กกันโคลง ด้านหลังแบบคานแข็งทอร์ชั่นบีม สปริงและเหล็กกันโคลง เครื่องยนต์ 1.2 ลิตร ใช้น้ำมันเชื้อเพลิง E20 มาตรฐานไอเสีย EURO-4 อัตราสิ้นเปลืองน้ำมันเคลมมาประมาณ 20 กิโลเมตรต่อลิตร หากรู้จักใช้คันเร่งก็จะประหยัดเอาเรื่อง ส่วนระบบเบรก ยังทำตัวประหยัดด้วยการยัดดิสก์เบรกหน้าและดรัมเบรกที่ด้านหลังเหมือนเดิม,Toyota Motor Thailand จัดรถ New Yaris ให้สื่อมวลชนสายยานยนต์ทดลองประสิทธิภาพ โดยขับจากกรุงเทพมหานครไปยังเขื่อนศรีนครินทร์แล้วขับกลับ รวมระยะทางกว่า 500 กิโลเมตร สำหรับการลากยาวเจ้า Yaris เพื่อลองประสิทธิภาพการวิ่งทางไกล เมื่อลองกันเต็มๆ บนทางยาวๆ New Yaris มีพวงมาลัยและช่วงล่างที่ดีขึ้นมาก อาจไม่หนึบแน่นเท่ากับ Altis ซึ่งเป็นรถรุ่นพี่ที่มีราคาสูงกว่ามากแต่ช่วงล่างที่จูนมาใหม่ของมันก็ให้ความเชื่อมั่นได้ดีกว่าอีโคคาร์ทุกคันในสารบบ การปรับตั้งช่วงล่างใหม่ทำให้การใช้ความเร็วเดินทางในย่าน 120 กิโลเมตรต่อชั่วโมงมีความนิ่งใช้ได้ การถ่ายเทน้ำหนักขณะขับผ่านโค้งก็ดีขึ้น เสียอย่างเดียวที่เบาะโดยสารเป็นเบาะผ้าไม่ถูกจริตกับลูกค้าไทยที่ชอบเบาะหนังมากกว่า ,เครื่องยนต์และเกียร์ทำงานสอดประสานกันได้ดี กำลัง 86 แรงม้า กับเกียร์ CVT ทำให้การแซงรถช้าต้องกะระยะให้ดีเพราะย่านกำลังไม่ได้รุนแรงอะไรเอาไว้แค่วิ่งจ่ายกับข้าวไม่ได้แรงแบบดึงหลังติดเบาะเพราะเป็นเพียงแค่อีโคคาร์ เครื่องยนต์ 1.2 ลิตรของพี่โต หากรู้จักประคองคันเร่งคุณก็จะได้ความประหยัดชดเชยกลับมา อัตราสิ้นเปลืองเมื่อขับแบบเรื่อยๆ ทำได้ 16 กิโลเมตรต่อลิตรทั้งบนทางเรียบและทางขึ้นเขาในแถบอำเภอศรีสวัสดิ์ เกียร์ตอบสนองได้ดีแต่ออกอาการน่าเบื่อไปนิดเมื่อเร่งความเร็วเนื่องจากเป็นเกียร์สายพาน CVT ที่เน้นความประหยัด,จุดเด่นของ New Yaris รุ่น 1.2G นอกจากช่วงล่างหนึบๆ ก็คือพวงมาลัยที่เซตมาให้หน่วงมือขึ้นอีกนิด การแปรผันน้ำหนักเมื่อขับเร็วขึ้นอยู่ในเกณฑ์ดี โดยภาพรวมน้ำหนักพวงมาลัยที่ค่อนข้างคงที่ทำให้ขับง่ายขับสบาย ในย่านความเร็วสูงบนไฮเวย์ก็ยังหน่วงมือใช้ได้ไม่เบาหวิวจนน่ากลัวเหมือนรถคู่แข่งบางยี่ห้อ พวงมาลัยของมันปรับสูงต่ำได้แต่ปรับให้ไกลหรือใกล้ไม่ได้ การเลี้ยวกลับลำหรือแม้แต่การขับเข้าโค้งเร็วๆ ช่วงล่างและพวงมาลัยที่ดีขึ้นทำให้มันเป็นรถที่ขับง่ายขับสบาย โดยเฉพาะในย่านความเร็วเดินทางที่พวงมาลัยและช่วงล่างมอบความมั่นใจได้เหนือกว่าอีโคคาร์ทุกรุ่นที่มีขายในประเทศไทยก็แล้วกัน ,สรุปข้อดีและจุดด้อยของ New Yaris 1.2G CVT,ห้องโดยสารกว้างขวางนั่งสบาย,พวงมาลัยแม่นยำน้ำหนักดีขึ้น,ช่วงล่างดีขึ้นเห็นๆ ขับสนุกในย่านความเร็วเดินทางให้ความมั่นใจได้มากกว่าเดิม,จุดด้อย,ไม่มีรุ่นเบาะหนังให้เลือก,ไม่มีกล้องมองหลังเวลาถอย,เครื่องยนต์และเกียร์ยังเป็นของ Yaris รุ่นที่แล้ว,โดยภาพรวม ราคา 6.1 แสนบาทกับอุปกรณ์ที่ให้มาพร้อมสภาพการขับขี่ควบคุมถือว่าคุ้ม ดีกว่าอีโคคาร์คู่แข่งทุกประตูหากไม่นับเรื่องเบาะผ้าที่หลายๆ คนไม่ชอบ มันเป็นรถเล็ก 5 ประตูที่ขับได้ดี มีพื้นที่ใช้สอยเยอะพอสมควร แถมราคายังไม่แรงจนสะดุ้ง หากเล็งๆ ไว้ก็ไปขอลองขับดูเอาเองว่าชอบหรือไม่ แต่ขอขับไกลหน่อยจะได้รู้ดำรู้แดงกันไปเลยว่าเสียเงิน 6 แสนแล้วได้รถอย่างที่ต้องการหรือเปล่า ,NEW TOYOTA YARIS 1.2 G CVT 619,000 บาท,อุปกรณ์ภายนอก,– ไฟหน้า : โปรเจกเตอร์ พร้อมด้วย LED Light Guiding,– ระบบควบคุมการเปิด-ปิดไฟหน้าอัตโนมัติ : พร้อมระบบ Follow-Me-Home,– กระจังหน้า : ตกแต่งด้วยโครเมียม พร้อมกระจังหน้าด้านล่างสีดำเงา,– เสาอากาศ : แบบครีบฉลาม,– มือจับประตูด้านนอก : โครเมียม,อุปกรณ์ภายใน,– วัสดุตกแต่งแผงประตู : หุ้มผ้า บริเวณที่วางแขน,– วัสดุตกแต่งแผงควบคุมกระจกไฟฟ้า : สีเปียโนแบล็ก,– วัสดุตกแต่งหัวเกียร์ : หุ้มหนัง ตกแต่งด้วยแถบเมทัลลิก,– วัสดุตกแต่งฐานเกียร์ : สีเปียโนแบล็ก,– พวงมาลัยพาวเวอร์ไฟฟ้า EPS ปรับสูง – ต่ำได้ หุ้มหนัง ตกแต่งด้วยแถบเมทัลลิก,– คอนโซลกลางพร้อมกล่องเก็บของ : หุ้มด้วยผ้า บริเวณฝาปิด,– กระเป๋าหลังเบาะนั่งด้านหน้า : คนขับและผู้โดยสาร,– มือเปิดประตูด้านใน : โครเมียม,มาตรวัดและอุปกรณ์อำนวยความสะดวก,– ระบบ Smart Entry และ Push Start,ระบบความปลอดภัย,– ไฟส่องสว่างเวลากลางวันแบบ LED (LED Daytime Running Lights),– ไฟตัดหมอกหน้า,– ระบบสัญญาณเตือนสิ่งกีดขวางขณะถอยหลัง (ในรุ่น G และ E),– ระบบช่วยออกตัวบนทางลาดชัน HAC (Hill Start Assist Control),– กุญแจป้องกันการโจรกรรม Immobilizer (ในรุ่น G และ E),– ระบบไฟส่องสว่างหลังจากดับเครื่องยนต์ (Follow-Me-Home) (เฉพาะรุ่น G),– ระบบป้องกันล้อหมุนฟรี TRC (Traction Control),– ระบบควบคุมการทรงตัว VSC (Vehicle Stability Control),– ระบบเบรก ABS (Anti-lock Braking System),– ระบบกระจายแรงเบรก EBD (Electronic Brake-force Distribution),– ระบบเสริมแรงเบรก BA (Brake Assist),– ดิสก์เบรกคู่หน้า,– ถุงลมเสริมความปลอดภัยระบบ SRS 7 ตำแหน่ง,– เข็มขัดนิรภัยคู่หน้า พร้อมระบบกลไกดึงกลับและผ่อนแรงดึงอัตโนมัติ,– โครงสร้างนิรภัย GOA แข็งแกร่งปลอดภัยมาตรฐานระดับโลก,– การออกแบบเพื่อลดแรงกระแทกศีรษะด้านข้างทั้งผู้ขับขี่และผู้โดยสาร,– เบาะนั่งคู่หน้าแบบ WIL (Whiplash Injury Lessening),– ชุดซ่อมยางฉุกเฉินพร้อมที่ปั๊มลม,มิติตัวถัง,ความกว้าง 1,730 มิลลิเมตร,ความยาว 4,145 มิลลิเมตร,ความสูง 1,500 มิลลิเมตร,ฐานล้อ 2,550 มิลลิเมตร ,ความกว้างล้อหน้า 1,470 มิลลิเมตร,ความกว้างล้อหลัง 1,460 มิลลิเมตร,ระยะห่างระหว่างพื้นถึงใต้ท้อง 135 มิลลิเมตร,รัสมีวงเลี้ยว 5.1 เมตร,ความจุถังเชื้อเพลิง 42 ลิตร ,เครื่องยนต์ 3NR-FE,แบบเครื่องยนต์ 4 สูบ แถวเรียง DOHC,วาว์ล 4 วาว์ลต่อสูบ พร้อมระบบวาว์ลแปรผัน VVT-i,ปริมาตรความจุกระบอกสูบ 1,197 ซีซี,กระบอกสูบคูณช่วงชัก 72.5 มิลลิเมตร x 72.5 มิลลิเมตร,อัตราส่วนกำลังอัด 11.5:1,กำลังสูงสุด 63 กิโลวัตต์ 86 แรงม้า ที่ 6,000 รอบต่อนาที,แรงบิดสูงสุด 11.0 กิโลกรัม/เมตร 108 นิวตันเมตร ที่ 4,000 รอบต่อนาที,ระบบจ่ายเชื้อเพลิง หัวฉีด EFI,ระบบส่งกำลัง เกียร์อัตโนมัติ Super CVT-i พร้อม Shift Lock,อัตราทดเกียร์ เกียร์เดินหน้า 2.386-0.426 เกียร์ถอย 2.505-1.736,อัตราทดเฟืองท้าย 5.833,ระบบกันสะเทือน,ด้านหน้า แมคเฟอร์สัน สตรัท สปริง โช้คอัพและเหล็กกันโคลง,ด้านหลัง ทอร์ชั่นบีม สปริง เหล็กกันโคลง,ระบบเบรก,ด้านหน้า ดิสเบรก,ด้านหลัง ดรัมเบรก,ล้อและยาง อัลลอยขอบ 15 นิ้ว ยาง 185/60R15,อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358/
รีวิวอีโคคาร์ราคาประหยัด Toyota New Yaris 5 Door รุ่น 1.2 G CVT 619,000 บาท
ยานยนต์,รถยนต์,โตโยต้า ยาริส,Toyoto New Yaris,อาคม รวมสุวรรณ